JohanHeinsen/ENO huggingface dataset:
Lolland-Falsters Stifts-Tidende, 1843-10-07
Det sidste No af Dannevirke meddeler som Correspondentefterretning fra Kjøbenhavn af 25de September Følgende: Jo mere truende Tidernes Tegn gestalte sig for det lille, men for Vesten som for Østen og Syden vigtige Land Danmark, desto mere maa det glæde hver sand Fædrelandsven at see det danske Folk fremtræde med Enighed. Det er saaledes et glædeligt Tegn at see Mænd som Grundtvig, Oehlenschläger, Jngemann, Clausen, Tryde og Flere af de forskjelligste Anskuelser baade i religieus og politisk Henseende Alle som En træde frem- og udtale den samme Mening, hvor der er Tale om Danmarks Fremtid og hvad Danmark maa gjøre, for at sikkre den, nemlig slutte sig fast til Broder rigerne. Det er glædeligt; men det er endnu mere glædeligt, at see alle Yngre udtale den samme Jdeel med en Varme, som om den var dem en Livssag, Der svæver en tung Anelse over Danmark, men Haabet staaer ved dens Side, og Enighed vil sikkre Danmark en lysere Fremtid end den, der traf det ulykkelige Polen, fordi det i sin Uenighed ikke forstod at anvende de Kræfter, som dets tappre Sønner, frembøde. Danmark behøver ikke at frygte for Syden, thi denne Cyklus har aldrig i Historien fremtraadt med nogen indre Kraft, og vil vel neppe nogensinde gjøre det. J alt Fald reise de slesvigske Bønder nu nok en Bom fra den Side, men Thyras Have er endda ikke fuldkommen lukket. Danmark, Du er Nutidens Grækenland, bered Dig paa at navnkundgjøre et Marathon, Thermopyle, et Salamis og et Platæa, eller ogsaa at forgaae.
Lolland-Falsters Stifts-Tidende, 1843-10-07
Forhenværende Betjent og Regnskabsfører ved Qvarantaineanstalten paa Kyholm, H. C. Hansen, (bekjendt af sin Virksomhed for Statsgjældens Afbetaling ved frivillige Bidrag), er allernaadigst beskikket til Told- og Consumtions-Underbetjent i Fredericia.
Lolland-Falsters Stifts-Tidende, 1843-10-07
Ledigt Embede. Told- og Consumtions-JnspecteurEmbet i Kjerteminde; Gage 1000 Rbd. aarlig.
Lolland-Falsters Stifts-Tidende, 1843-10-07
Ved Tallotteriets 1429 Trækning i Altona udkom:
Lolland-Falsters Stifts-Tidende, 1843-10-07
Udenlandske Efterretninger. J Madrid ere Valgene allerede tilendebragte, og ere faldne ud til Fordeel for Oppositionen med en Majoritet af omtrent 300 Stemmer. Jmidlertid ere Valgene i Provindsen Madrid endnu ikke tilende, og til disse sætter det parlamentariske Parti stort Haab, som ogsaa tildeels bestyrkes derved, at dette Parti hidtil ved de sidstnævnte Valg har havt en Majoritet af 800 Stemmer. Fra Barcellona haves Efterretning om et fuldstændigt Nederlag, som Prim den 22de September har bibragt de i San Andree forskandsede Jnsurgenter, af hvilke 200 bleve tagne tilfange og Resten dræbt eller jaget paa Flugt. General Concha har i Spidsen for 6000 Mand begivet sig paa Marschen til Saragossa, for at undertvinge denne Stad. Hr. Olozaga, der var sendt til Paris for at anholde hos den franske Regjering om at sende en fransk Gesandt til Madrid for at overvære Cortesforsamlingens Aabning og Dronning Jsabellas Tronbestigelse, skal allerede være afreist fra Paris, hvor hans Mission nok ikke har været ganske heldig. Zurbano, der nylig blev fængslet i Oporto, er nu i Lissabon bleven sat paa fri Fod, men skal, saavel paa Grund af daarligt Helbred som Pengeforlegenhed, befinde sig i en sørgelig Forfatning. Arrestationer i Anledning af det opdagede communistiske Complot finde endnu bestandig Sted, i Paris. Saaledes blev en Forfatter, Douville, den 27de f. M. arresteret paa sin Bopæl og bragt i Conciergeriek. - Til Brest er afgaaet befaling om paa det Hurtigste at sætte flere Krigskibe i seilfærdig Stand, Flaaden i Middelhavet skal betydelig forstærkes, og man troer, at Frankrig vil sende en stærk Escadre til Piræus, for at forebygge senere Machinationer af Rusland. Dette bestyrkes tillige derved, at siden de første Efterretninger og den i Athen udbrudte Revolution, har Lord Cowley havt flere Conferencer med Guizot, og det hedder, at man er kommen overeens om at sende en fransk engelsk Flaade til Piræus, Dampskibet Mentor er uopholdelig gaaet tilbage til Athen med Depescher fra Paris. Naar man forøvrigt bemærker hvilke store Sø-Rustninger England foretager, og hvorledes det efterhaanden samler en frygtelig Flaade i Havbugten ved Cove; hvorledes Frankrig, nylig har anvendt en overordentlig Credit af 6 Millioner paa sin Marine; hvorledes Dronning Victorias Besøg i En og Brüssel og Keiseren af Ruslands i Berlin netop er indtruffen paa samme Tid, som en Revolution er udbrudt i Spanien og i Grækenland og en tredie i Jrland staaer paa Nippet til at bryde løs, da bevæbnede Opstande i Over-Jtalien og en uhyre Gjæring i Neapel og paa Sicilien viser sig, da en vidtforgrenet Sammensværgelse opdages i Polen og selv i Tydskland Gadetumulter finde Sted snart hist, snart her, medens et vidtomfattende Complot opdages i Paris, medens Prætendenten fra Gørz reiser omkring i Tydskland og medens Legitimisterne conspirere for at organisere en Bastillestorm af 1789 mod Forterne og Regjeringen: – saa maa man tilstaae, at det synes, som om et svært, uhyggeligt og hemmelighedsfuldt Uveir svæver i den politiske Luft, og at man ikke kan være ganske uden Bekymring for Enden af Aaret 1843 eller for det næste Aar.
Lolland-Falsters Stifts-Tidende, 1843-10-07
Paa Børsen, dette sikkre Barometer, er man ængstelig, Coursen hæver og vakler, – En slem Vind blæser - fra Østen.
Lolland-Falsters Stifts-Tidende, 1843-10-07
Med det den 23de f. M. til Toulon ankomne Dampskib Mentor har man i Paris, deels ved Fortælling af bemeldte Dampskibs Capitain, deels ved den Beretning, som den græske Journal Jagttageren meddeler derom, erholdt nærmere Efterretninger og den nyeste, uden Blodsudgydelse eller Excesser begyndte og gjennemførte Revolution i Grækenland. Allerede i lang Tid havde Grækerne udtømt alle Midler for at føre deres Regjering tilbage. paa en national Vei, forgjeves havde Frankrigs og Englands Parlamenter og Londonner-Conferencerne fremhævet det græske Folks Besværinger: Regjeringen fremturede haardnakket i sin Forvildelse. Nationen stod paa Randen af en Afgrund, hvorpaa der i 10 Aar havde været gravet; den maatte enten styrte deri, eller redde sig ved en voldsom Anstrengelse.
Lolland-Falsters Stifts-Tidende, 1843-10-07
Allerede i længere Tid arbeidede man i alle Landets Deele for, naar Øieblikket kom, at kunne give Bevægelsen Regelmæssighed og forebygge Uorden. Den truende Stilling, som Regjeringen havde antaget mod Hine, der vilde oplyse den, de overordentlige Forholdsregler, som i de sidste Dage vare trufne, og som truede Borgernes Frihed, ja deres Liv, fremskyndede Bevægelsens Udbrud. Natten imellem den 14de og 15de September, Kl. 2, forkyndte blinde Skud i Gaderne, at Folket forsamlede sig i de forskjellige Qvarterer af Athen. Efterat Alle vare samlede, marscherede man med hele Garnisonen i Spidsen til Pladsen foran det kongelige Pallads, under Raabet: "Leve Constitutionen, Under Palladsets Vinduer opstillede Jnfanteriet, Cavalleriet og Artilleriet sig i Slagorden, Folket bag ved Palladset, og nu lød uafbrudt det almindelige Raab: "Leve Constitutionen!" Ministrene bleve imidlertid bevogtede i deres Boliger og kunde ikke komme til Kongen. Endelig kom Kong Otto tilsyne i et Vindue i nederste Stokværk og lovede at ville tage Folkets og Armeens Ønsker under Overveielse, dog maatte han først desangaaende beraad slaae med sine Ministre, Statsraadet og de fremmede Gesandter. Men Commandanten Calergiforestillede ham, at Ministeriet ikke længer var anerkjendt, og at Statsraadet allerede beraadslog over det, som under nærværende Omstændigheder var at gjøre. En Forestilling fra Statsraadet blev ved en Deputation med Præsidenten Conduriottis i Spidsen overbragt Kongen. Jmedens denne delibererede derover med Deputationen, indfandt de fremmede Gesandter sig, en efter anden, foran Palladset, men bleve ikke indladte. De forlangte derpaa in corpore at indlades, men Commandant Calergi erklærede dem, at Jngen kunde tillades Adgang til Hs. Majestæt, medens han havde Conference med Statsraadet. Efter 2 Timers Forløb bragte Deputationen den ubetingede Antagelse af alle Forslag, undertegnet af Kongen. Det ny udnævnte Ministerium begav sig strax til Palladset og havde en Conference med Kongen. Herpaa erholdt det diplomatiske Corps Adgang, og Kongen traadte derefter, omgivet af dette og de nye Ministre, ud paa Balconen, hvor han modtoges af Folkets Jubelraab. Fra alle Sider lød det: "Leve der constitutionelle Konge! Leve Constitutionen!" Det nye Ministerium traadte strax i fuld Virksomhed Den hele Bevægelse blev, hvad Tropperne angik, ledet af Obersterne Calergi og Macrany Kl. 3 om Eftermiddagen defilerede Garnisonen forbi Palladset og rykkede atter ind i Casernerne, og en Time derefter var Athen saa rolig som forhen.
Lolland-Falsters Stifts-Tidende, 1843-10-07
De som halve Barbarer udskregne Græker have ved denne Leilighed givet det civiliserede Europa en stor Lærdom, intet Øieblik blev den offentlige Orden og Rolighed forstyrret, ingen truende Røst, selv ikke imod Baierne blev hørt; man handlede fast, rolig, besindig og maadeholden. - Som man erfarer, har Kong Otto indstiftet en Orden af Jern for Alle som have taget Deel i Begivenhederne den 15de September.
Lolland-Falsters Stifts-Tidende, 1843-10-07
Ved Christianssand skulle nogle norske Fiskere, nyligen have seet en Søorm, der beskrives at have været 2300 Fod lang, og nogle Favne under Hovedet saa tyk som den største Foustage. Hovedet var forholdsviis lidet, men Øinene saa store som en Hattepul o. s. v.
Lolland-Falsters Stifts-Tidende, 1843-10-07
Gudstjeneste. Jmorgen begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1843-10-07
AVERTISSEMENTS. Nye Qvartalsbestillinger paa Lollands-Falsters Stiftstidende, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1843-10-07
Skuespil i Nykjøbing. Tirsdagen den 10de, Onsdagen den 11te, Fredagen 13de og Søndagen den 15de, gives de sidste Forestillinger af det Beckerske Selskab, under dets nuværende Ophold her i Byen.
Lolland-Falsters Stifts-Tidende, 1843-10-07
Maribo Amts landoeconomiske Selskab. Fredagen den 27de dennes, Formiddag Kl. 11, afholder Mariboe Amts landoeconomiske Selskab Generalforsamling, overeensstemmende med Lovene, paa Gjæstgivergaarden i Saxkjøbing, hvortil Medlemmerne herved indbydes. Tillige bekjendtgjøres det herved: 1. at der, forinden Generalforsamlingen begynder, ved offentlig Auction paa Kjøbstadens Torv, bliver bortsolgt, imod contant Betaling ved Hammerslaget, for Selskabets og det Classenske Fideicommisses Regning, 10 fra Angelen i sidste Foraar anskaffede Køer, som, efter foregaaet Parring med den Fideicommisset tilhørende Ayrshire-Tyr, skulle kælve i Foraaret 1844, og at enhver af Bondestanden paa Falster, der ønsker at deeltage i eller overvære Præmiepløiningen den 19de dennes ved Bramslykke, vil med Befordring erholde fri Overfart fra Nykjøbing. til Sundby og tilbage fra den 18de dennes Eftermiddag Kl. 3 til paafølgende Dags Aften Kl. 10. Nykjøbing den 6te October 1843. R. v. Jessen.
Lolland-Falsters Stifts-Tidende, 1843-10-07
Mandagen den 23de October 1843, Eftermiddag Kl. 2, afholder den Danske Sagførerforening paa Raadhuset i Aarhuus den første ordinaire Generalforsamling, hvor Udkastet til Statuterne for Foreningen vil blive underkastet endelig Discussion og Afgjørelse, til hvilken Generalforsamling de Herrer Sagførere herved indbydes.
Lolland-Falsters Stifts-Tidende, 1843-10-07
Tvende smukke Værelser til Gaden med egen Indgang, beliggende i Nykjøbings Hovedgade og i Nærheden af Torvet, kunne strax faaes tilleie med eller uden Opvartning. Adressecontoiret anviser En Karl, som har lært eller har Lyst til at lære Smedeprofessionen, kan erholde Condition hos Smeden ved Eiegod til 1ste November 1843.
Lolland-Falsters Stifts-Tidende, 1843-10-07
Nylig hjemkommen fra Kjøbenhavn anbefaler jeg mig med Hatte, Kapper, Blomster a., alt moderne, smukt og billigt. Nakskov den 6te October 1843. Henriette Hansen, født Røepstorff.
Lolland-Falsters Stifts-Tidende, 1843-10-07
Auctioner. Ifølge foregaaende Forlig og Excecution, samt efter Kammeradvocatens ved Procurator Dahlstrøm, for den kongelige Kasse som Udlægshaver, indgivne Begjæring, bliver ved 3 Auctioner, som afholdes Torsdagen den 2den November dette Aar) hver Dags Torsdagen den 16de November dette Aar, Formiddag og Fredagen den 1ste December dette Aar ) Kl. 11 slet. opbuden til Bortsalg Gaarden No 5 i Lidstrup, som tilhører Peder Madsen og staaer for Hartkorn Ager og Eng 6 Tdr. 4 Skpr. 2 Fdkr. 1/5 Alb. og Skovskyld 1 Fdk. 2 3/5 Alb. med sammes Bygninger og Besætning samt Gaardens Andeel i Nørre Ørslev Sogns Kirketiende. De to første Auctioner afholdes paa Falsters Birks Tinghuus og den sidste Auction paa selve Gaarden. Det bemærkes, at Gaardens Areal udgjør omtrent 110 Tønder Land, og, da Jorderne for største Deelen ere bortforpagtede, saa opraabes Eiendommen alternativ, enten saaledes, at de oprettede Forpagtnings-Contracter blive bestaaende, eller at disse hæves og Eiendommen til en bestemt Tid tages i Besiddelse af Kjøberen. J sidste Tilfælde følger den indhøstede Afgrøde tillige med i Kjøbet. Conditionerne ere 8 Dage forinden første Auction til Eftersyn hos Procurator Dahlstrøm og erfares desuder paa Auctionsstedet. Hvilket herved bekjendtgjøres og tjener tillige til Underretning for Pantecreditorerne efter Placaten 22 April 1817. Falsters Birk, Nykjøbing den 3die October 1843. Pontoppidan.
Lolland-Falsters Stifts-Tidende, 1843-10-07
Da Vurderings-Summen ikke blev opnaaet ved det ved 3die Auction den 6te d. M. gjorte høieste Bud paa den Hans Rasmussen tilhørende Hoved-Parcel af Gaarden Na 8 i Lommeløv, ansat til Hartkorn Ager og Eng 3 Tdr. 5 Skpr. 3 Fdkr. 1 1/5 Alb., Skovskyld 1 1/2 Alb. med tilhørende Bygninger; saa er, paa Eierens Forlangende, en fjerde Auction berammet til at afholdes paa Falsters Birks Tingsted Torsdagen den 19de d. M., Formiddag Kl. 11 slet. Hvilket herved bekjendtgjøres til Efterretning for de Lysthavende. Nykjøbing den 7de October 1843. Pontoppidan. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing og Færgeforvagter Arnkiel i Gaabense.
Lolland-Falsters Stifts-Tidende, 1843-10-09
Lollands Falsters Stifts de vende. Redigeret, trykt og udgivet af W. F. Laub i Nykjøbing. No 119. Mandagen den 9. October. Ogsaa et Par Ord om Arbeidsclassen. (Sluttet.) Vel maa det indrømmes, at vore Almuesbørn nu i Skolerne, som deres Forældre og Opdragere nødes til at lade dem søge, bibringes en Deel gode Kundskaber, men udenfor Skoletiden overlades de i Almindelighed til dem selv eller henvises til at vogte Creaturer, og med 14 Aars Alderen - den almindelige Confirmationstid - sendes de ud blandt Fremmede, uden synderligt Begreb om deres fremtidige Sysler og i Almindelighed ganske overladte til dem selv i moralsk Henseende. Drengene lære vel efterhaanden som deres Kræfter tiltage de Arbeider ved Landbruget, hvorved de som Voxne skulle ernære sig, og det hører saaledes til Sjeldenhederne, at Karlen mangler Dygtighed til de Arbeider, man i Almindelighed kræver af Arbeidsclassen, men Pluraliteten, som ere ubemidlede, see alt tidlig deres Fremtids Skjæbne indskrænket til at de kunne etablere sig som Jndsiddere eller i det Høieste som Huusmænd, og med dette Maal for Øie, til hvis Opnaaelse ikkun kræves et Par arbeidsvante Hænder, og i hele deres Ungdom som oftest kun vante til at tænke paa den Dag idag, falder det de færreste ind at stræbe efter at sammenspare noget, og saaledes, med deres vage Begreber og Sædelighed, finde de snart Anledning til at befrie sig fra den Tvang, Tjenesteforholdet medfører og henkaste sig i det første Hul som Jndsiddere i den elendigste Armod. Pigerne bruges hos Almuen meest til udvendige Arbeider, og lære saa godt som aldrig nogen ret qvindelig Beskjæftigelse, eller faae nogen Sands for huuslig Orden eller qvindelig Blufærdighed, men hendrive deres ledige Timer og tildeels Aftener og Nætter i usædelig Fiasen med Karle og Drenge. Saaledes lade de sig letteligen henrive af sandselige Tilbøieligheder, hvoraf Følgen bliver, at de i ussel Fattigdom hensmide sig i en Jndsidderstue, som oftest i en ung Alder, hvor deres Beskjæftigelse indskrænker sig til at gaae med et Barn paa Armen, da de ere ukjendte og uvante med saadanne qvindelige Arbeider, hvorved de hjemme i Huset skulde kunne fortjene noget til Hjælp til Familiens Underholdning, og hvorledes skal Mandens Fortjeneste kunne forslaae til at ernære en Familie, hvis Moder ikke engang er istand til at holde de møisommeligen erhvervede Klædningsstykker sammen paa sig og Børnene. Den Sorgløshed, hvormed den arbeidende Classe saaledes indlader sig i Ægteskab og stifter Familier, som oftest i en meget ung Alder, maa naturligviis medføre, at denne Classe af Samfundet tiltager i en temmelig betydelig Grad, og da, om endog Agerdyrkning og Jndustrie er i Stigen, deres Opsving snarere gaaer ud paa at spare Arbeidskraft, end at give Leilighed til Anvendelse af de forøgede Kræfter, saa tør det ikke nægtes, at jo Arbeidsclassens Tiltagen staaer i et foruroligende Forhold til Brugen for Arbeidskræfterne.
Lolland-Falsters Stifts-Tidende, 1843-10-09
Jndenlandske Efterretninger. Odense den 7de October. Jblandt de mange Fremmede, som igaar vare ankomne hertil Odense, for at bringe Hs. kongelige Høihed Kronprindsen, deres Lykønskning i Anledning af Fødselsdagen, vakte neppe nogen saamegen Opmærksomhed og Deeltagelse, som tvende Mænd i Vadmelskofter, der i længere Tid havde Audients hos Hs. kongelige Høihed: Formanden for den slesvigske Forening, Gaardmand Hans Nissen fra Hammelev, og Secretairen i samme Forening, den bekjendte og begavede Folketaler, Gaardmand Laurids Skau fra Sommersted. Overalt hvor disse djærve og frimodige Bønder, disse værdige Repræsentanter for den kraftige nordslesvigske Bondestand, viste sig og bleve kjendte, modtoge de hjertelige Beviser paa levende Deeltagelse for den gode Sag, for hvilken de saa utrætteligen offre Tid, Kræfter og Formue, og i hvilken de saa troe staae ved hinandens Side, Hans Nissen med Alderens Erfaring, Ro og Besindighed, Laurids Skau med Ungdommens Kraft, Liv og Begeistring. Allerede igaar Eftermiddags maatte de atter tiltræde Tilbagereisen til det Slesvigske; men det vil være Mange en kjær Efterretning at erfare, at det neppe vil vare længe, inden de igjen besøge deres danske Brødre, og da navnligen ogsaa Odense. (O. Th. Av.) Har Nogen hørt tale og Kongens Reise gjennem Kiel, ellers er det nu paatide at høre lidt om de verdenshistoriske Begivenheder, som der da ere forefaldne. Kom hid, hele Verden, og hør, hør hvad Rendsborger Ugeblad har at melde, og lad os saa ikke længere høre Tvivl om, at Schleswigholstein er Schleswigholstein og er virkelig til. Det var den 14de September, da Hs. Maj. Kongen var i Kiel, og Krigere, grun-rothegold med Silber og Federbuschen i Fraks und Hosen, modtoge ham med Trompeten, Trommeln og Pfeisen; det var denne Dag, da Senator Haack havde kaldt die Danen ein Brudervolk, det var denne Dags Aften, siger jeg, da man i Kiel saa Noget, som jeg beder alle Redacteurer at optage i deres Blade og alle Historieskrivere i deres Aarbøger. Man høre Historien og dømme selv, om den ikke er værd at overleveres til kommende Slægter; Jlluminationen var visselig overalt fortræffelig nok, men især faldt følgende Jndskrift paa en Restauration i Øine:
Lolland-Falsters Stifts-Tidende, 1843-10-09
Wein-Grog- und Bierschank, Aber keine Filialbank. Hvilket vittigt Geni maa dog ikke have opfundet dette herlige Vers, Hvilken politisk Demonstration laae der dog ikke i disse Ord. Hvilken Holstertreve! Hvilken dentsche Tapferket! O! hvor det maa have frydet ethvert ægte schleswigholsteinsk Hjerte at læse disse Ord, skrevne paa ægte Schleswigholsteinsk, Nu kan Kongen da see, hvorefter han har sig at rette. O. J hulde schleswigholsteinske Muser! hjælper mig i at beskrive denne Henrykkelse; thi mit tydske Hjerte faaer Krampetrækninger. - Dog alt dette forslaaer endnu ikke; jeg har vigtigere Ting at berette. Rendsborgeren opdagede endvidere med sit skarpe Speiderøie Noget, der aldrig, aldrig aldrig i Evighed bør forglemmes. Der var i Kielen Boghandler, ja den Karl havde rigtignok Mod! Han havde i sine Vinduer opstillet Christian den Ottendes Portrait og ved Siden af Lornsens, og Christian den Førstes og atter Lornsens, med hen bekjendte Omskrivt. Og tænk, disse Portraiter vare omgivne af Exemplaren der historischen Landesrechte, der Unionsverfassung von Lornsen, der neuen Kieler Blatter, der Bundesacte, Drop sens Rede und ahlichen Schriften." J denne Samling af hellige Skrivter var ogsaa Gott weis wie, der grose Ausbangebogen eines neuen Werkes uber China gellangt. Der kan man see, at der gives Schleswigholsteinere med Mod i Bringe. O. J Brødre af den samme Aand, skjænker dog Boghandleren en Æressabel for udviist Tapperhed im Diensk des vom Filialbanken so sehr bedroten, unglücklichen Vaterlandes. (Dannev.)
Lolland-Falsters Stifts-Tidende, 1843-10-09
Den 1ste d. M. passerede det Ulykkestilfælde, at Skipper Niels Knudsen, førende Jagten AnMarie, fra Haderslev til Nykjøbing med Flyttegods, 3 Mile fra Svendborg i haardt Veir faldt overbord og druknede, da den ombord værende Matros ikke formaaede at standse Skibet i sin stærke Fart. Den Forulykkede, som var bosat i Haderslev, efterlader sig Kone og Børn. (Svendb. Av.)¬
Lolland-Falsters Stifts-Tidende, 1843-10-09
(Corresp.) Kjøbenhavn den 7de October. Man har hidtil ikke kjendt synderlig i den danske Armee til grove Subordinationsforseelser, og i de enkelte Tilfælde, hvor de have fundet Sted, har det dog altid kun været Jndivider, der have forseet sig. Til egentlige Mytterier, der forudsætte en slet Aand i Armeen, der varsle om Subordinationens Opløsning, har man ikke kjendt Noget; i det mindste ligge de saalangt tilbage i Tiden, at den nuværende Generation ikke mindes dem. Det lader desværre til, at man nu skal lære dem at kjende, og det, hvad der ikke er uden Betydning, fra den Deel af Staten, som i de sidste 10 Aar har givet saamegen Anledning til Bekymring, og viist saa fjendtligt et Sindelag mod Danmark - fra Holsteen. Allerede ved Contingentets Udrykning fandt der, som bekjendt, tumultuariske Optrin Sted i Jtzehoe, i Anledning af en Dragons Arrestation og Domfældelse; Dragonen blev befriet ved Magt, og Regimentscommandeurens Vinduer indslaaede, hvorved det slet ikke er usandsynligt, at Hoved motivet har været, at Commandeuren, Oberstlieutenant v. Hindenburg, er født Dansk. J Leiren ved Lüneborg skal nu have fundet en ny og grov Subordinations-Forseelse Sted, hvis nærmere Omstændigheder vil ikke kunne give, deels fordi de ikke ere os tilfulde be bekjendte, og deels fordi Efterretningerne ere modsigende. J vore Tider, hvor, paa faa Undtagelser nær, Alle have gjort militair Tjeneste enten i Armeen, eller i Borgervæbningerne, i Livcorpset, osv., vil Enhver kunne indsee, at en saadan Opsætsighed i Tjenesten under Gevær er en Forseelse af groveste Natur, der fortjener den skarpeste Revselse. Saasnart vi faae nøiere og paalidelige Efterretninger og Tumultens Natur, skulle vi ikke undlade at meddele dem. Den Person, paa hvem der hvilede en stærk Mistanke og at have begaaet Armbaand=Tyveriet paa Sorgenfri-Slot, og som var ansat i det Kongl. Capel, har forladt Danmark, og er med det franske Dampskib afreist til Havre. At Licitationer ere til Nytte for det Offentlige, derpaa har man havt et Beviis i Onsdags ved Licitationen over Dagrenovationens Bortførelse her i Staden, hvor Totalbeløbet blev omtrent 2800 Rbd. ringere end i forrige Aar. Om nu vedkommende Overtager efter Aarets Udløb vil være ligesaa tilfreds, som Communen har Grund til at være det, er et andet Spørgsmaal; thi det er vistnok ofte Tilfældet, at Ukyndige af Forhippelse og indbildte Forestillinger og store Fordele, lade sig forlede til at overtage et Arbeide for en saa lav Priis, at det siden svider til hans Pung.